### Resume

For en række kommunale byggemodninger (både til erhverv og bolig) gælder, at alene de primære anlægsarbejder er udført. I de områder, hvor hovedparten af grundene er solgt, er der et udestående med at færdiggøre byggemodningerne. I 2022 skal en del af disse udstykninger helt eller delvist færdiggøres. I budget 2022 er der afsat et rammebeløb på 11,064 mio. kr. i 2022 til færdiggørelsesarbejder af byggemodninger. Heraf søges anvendt 11,060 mio. kr. til 33 tiltag jævnfør bilag.

### Sagsfremstilling

Forvaltningen har vurderet, at der kan igangsættes 33 tiltag til hel eller delvis færdiggørelse af byggemodninger i løbet af 2022. Områderne fremgår af vedlagte bilag.

Vejle Kommune har grundejerens forpligtelse til at vedligeholde og udføre vinterbekæmpelse, indtil grundene er solgt, i de områder, hvor det ikke varetages af grundejerforeningerne. Det betyder, at der skal udføres rydning/græsslåning i sommerhalvåret og foretages snerydning og vinterbekæmpelse i vinterhalvåret på de kommunale byggegrunde. Det skal i henhold til gældende lovgivning ske på samme vilkår som for øvrige grundejere. Beløbet udgør 0,44 mio. kr. og er indeholdt i de 11,060 mio. kr.

### Økonomi

![](data:image/png;base64...)

![](data:image/png;base64...)

Figur 1 og 2: Sagens økonomiske konsekvenser

Opsummering af de bevillingsmæssige konsekvenser:

Sagen medfører, at der samlet gives anlægsbevilling på 11,060 mio. kr. til hel eller delvis færdiggørelse af byggemodninger i 2022. Udgiften på 11,060 mio. kr. finansieres af den til formålet afsatte pulje i budget 2022 på 11,064 mio. kr.

Høring:
Økonomi & Controlling har ingen bemærkninger af bevillingsmæssig karakter.

### Klima og resiliensvurdering

Ingen bemærkning.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 14. december 2021, pkt. 281:

|  |
| --- |
| at de bevillingsmæssige konsekvenser godkendes, jf. bevillingsskema under afsnittet økonomi. |

Beslutning fra Teknisk Udvalg 2018-2021, 14. december 2021, pkt. 281:

Anbefalet.

Steve Frandsen og Christopher Andreasen var fraværende.

Beslutning fra Økonomiudvalget, 10. januar 2022, pkt. 19:

Anbefales.

### Beslutning

Godkendt.

Fraværende Rasmus Thorsen. I stedet mødte Jean Skov.

Fraværende Freddy Kristensen. I stedet mødte Jeppe Simonsen.

Fraværende Bente Henriksen. I stedet mødte Laurits Jeppesen El-Ahmad.

Fraværende Rune Paulsen. I stedet mødte Maya Mortensen.
Fraværende Annemette Overgaard.